Абдыкалыков Жолдошбай

Абдыкалыков Жолдошбай (1935-ж. т., Ысык-Көл району, Таштак айылы) — акын, котормочу. 
Кыргыз Республикасынын маданиятына эмгек сиңирген ишмер (1985). 

 Өмүр таржымалы 
1959-ж. КМУнун филология факультетин бүтүргөн. 
1959-жылдан «Жаш Ленинчи» журналында жана «Ленинчил жаш» гезитинде редактор, 1976—88-ж. «Кыргызстан пионери» гезитинде башкы редактор. 
 Жетишкендиктери 
Биринчи ырлар жыйнагы «Жылдызстан» 1961-ж. жарык көргөн. 
Абдыкалыков — «Бакыт гүлдөрү» (1963), «Кош жылдыз» (1967), «Ак толкундар» (1968), «Таштагым менин, Таштагым» (1970), «Теребел» (1971), «Дүйүм дарак» (1973) ырлар жыйнактарынын автору. 
Ал классикалык кыргыз поэзиясынын салты менен жазат. Күндөлүк турмуш чындыгын нукура реалисттик боёктор менен туюнтууга умтулат, анын ыр, поэмаларында гражданчыл пафос, патриотчул чакырыктар, тунук лиризм жыш учурайт. 
Чет тилдерге ырлары которулган. Кыргыз тилине А. С. Пушкин, М. Ю. Лермонтов, Т. Г. Шевченко, В. В. Маяковскийдин чыгармаларын, Бангладеш, латын америкалык акындардын ырларын которгон. 
Кыргыз Республикасынын Ленин комсомолу сыйлыгынын лауреаты (1970). 
 Колдонулган адабияттар 
 Ысык-Көл облусу энциклопедия. Бишкек-1994-ж.

 Айрым шилтемелер 
 Жолдошбай Абдыкалыков, ЫНАКТАРЫМ, ДОСТОРУМ

Категория:Инсандар:Кыргызстан
Категория:Акындар
Категория:Кыргыз акындары
Категория:Кыргыз адабияты